Schweigaards gate vest for Hovinbekken kan sies å danne skille mellom Bjørvika og Grønland. Nr 15 Jernbanetollstedet oppført 1919–23 var i sin tid Norges største bygg målt i kvadratmeter, . Schweigaards gate 28, en bygning brukt til trelasthandel, lager og skraphandel inntil 1997, ble fredet i 1997, og fra 1. januar 2025 vil riksantikvaren selv ha sitt kontor i bygget. I nummer 34 lå frem til 1976–77 Fellesmeierienes hovedanlegg. Store deler av dette området (kalt «Hollenderkvartalet» og «Stiklestadkvartalet» etter gatenavn tilknyttet disse) er under sanering med oppføring av boliger og næringsbygg. Hollenderkvartalet ligger der Nonneseter kloster lå, og hører til Gamlebyen, til tross for beliggenheten på Grønlandssiden av Hovinbekken. Nonneseter kloster regnes til kulturminnet Middelalderbyen Oslo.